Document ID: 31990R3044

31990R3044
L 292/5
JURNALUL OFÍCIAL AL UNIUNII EUROPENE
REGULAMENTUL (CEE) NR. 3044/90 AL COMISIEI
din 22 octombrie 1990
privind clasificarea anumitor mărfuri în Nomenclatura Combinată
COMISIA COMUNITĂȚII EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 (1) al Consiliului din 23 iulie 1987, privind Nomenclatura tarifară și statistică și Tariful Vamal Comun, astfel cum a fost modificat ultima dată prin Regulamentul (CEE) nr. 2943/90 (2), în special articolul 9,
întrucât pentru a se asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor dispoziții privind clasificarea mărfurilor incluse în anexa la prezentul regulament;
întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât, în vederea aplicării de măsuri tarifare sau de altă natură, în cadrul schimburilor de mărfuri, aceste reguli se aplică în egală măsură oricărei alte nomenclaturi care o include pe aceasta, chiar parțial, sau îi adăugă eventuale subdiviziuni și care se stabilește prin reglementări comunitare specifice;
întrucât, pentru aplicarea regulilor generale menționate anterior, este necesar ca mărfurile descrise în coloana 1 din tabelul inclus în anexa la prezentul regulament să fie încadrate la codurile NC corespunzătoare, indicate în coloana 2, în temeiul explicațiilor incluse în coloana 3;
întrucât pentru produsele nr. 1 și 3 din tabelul anexat, dispozițiile prezentului regulament sunt conforme cu avizul Comitetului pentru Nomenclatură;
întrucât pentru produsul nr. 4 din tabelul anexat, Comitetul pentru Nomenclatură nu a emis un aviz în termenul stabilit de președintele acestuia,
ADOPTĂ PREZENTUL REGULAMENT:
Articolul 1
Este necesar ca mărfurile descrise în coloana 1 a tabelului inclus în anexă să fie clasificate în Nomenclatura Combinată la codurile NC corespunzătoare, indicate în coloana 2 din tabelul menționat anterior.
Articolul 2
Prezentul regulament întră în vigoare în a douăzeci și una zi de la data publicării în Jurnalul Oficial al Comunității Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 octombrie 1990.

Labels: 3
17